  Наталья Тетерина Туннэ, 15-тӥ южтолэзе, Норвегиысь Холменколенын биатлонъя Дуннелэн кубокез понна вожвылъяськонлэн эшшо одӥгез люкетэз нылкышноослэн спринтэнызы кутскиз. Спортсменкаос 7,5 иськеме висказ кык ыбылӥськонэн бызизы. Ӵошатсконын Словакиысь биатлонистка Анастасия Кузьмина вормиз. Солэсь 9 секундлы кыльыса, белоруска Дарья Домрачева кыкетӥ луиз. «Бронзаез» Украинаысь Юлия Джима утӥз (+29,2 секунд). Удмуртиысь Ульяна Кайшева ыбылӥськонын одӥг пол янгыш лэсьтӥз но, вормисьлы 55,4 секунд келяса, бызьылонэз 8-тӥ интыын йылпумъяз. Арлыдызъя бадӟымъёс пӧлы потэмез бере Дуннелэн кубоказ нимаз ӵошатсконъёсын та устоез ужъемышез луиз. Кӧснуналэ, 17-тӥ южтолэзе, Ульяна уйыса бызьылонын эшшо вылӥегес тубыны тыршоз. Тегъёс: Спорт Биатлон Удмуртия УльянаКайшева ДуннелэнКубокез  